ข้อบังคับจุฬาลงกรณ์มหาวิทยาลัยข้อบังคับจุฬาลงกรณ์มหาวิทยาลัยว่าด้วยเครื่องแบบปกติขาวครึ่งยศ และเต็มยศของพนักงานมหาวิทยาลัยพ.ศ. ๒๕๕๒ โดยที่เป็นการสมควรกำหนดเครื่องแบบปกติขาวครึ่งยศ และเต็มยศของพนักงานมหาวิทยาลัย ในการเข้าร่วมพระราชพิธี รัฐพิธีหรือพิธีของมหาวิทยาลัยอาศัยอำนาจตามความในมาตรา๖๘ แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๕๑สภาจุฬาลงกรณ์มหาวิทยาลัยในการประชุมครั้งที่ ๗๑๗ เมื่อวันที่ ๒๙ ตุลาคม พ.ศ. ๒๕๕๒จึงมีมติให้ออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับจุฬาลงกรณ์มหาวิทยาลัยว่าด้วยเครื่องแบบปกติขาว ครึ่งยศและเต็มยศของพนักงานมหาวิทยาลัย พ.ศ. ๒๕๕๒ข้อ ๒[๑] ข้อบังคับนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้ดุมตราพระเกี้ยว หมายความว่า ดุมโลหะสีทองดุนตราพระเกี้ยวเปล่งรัศมีวางบนหมอน ตามรูปที่ ๑ แนบท้ายข้อบังคับนี้ลายช่อจามจุรี หมายความว่าลายที่เป็นรูปช่อดอกและใบจามจุรี ตามรูปที่ ๒ แนบท้ายข้อบังคับนี้ข้อ ๔ เครื่องแบบปกติขาวของพนักงานมหาวิทยาลัยให้มีลักษณะดังต่อไปนี้และตามรูปที่๓ แนบท้ายข้อบังคับนี้(๑)สำหรับพนักงานมหาวิทยาลัยชาย ประกอบด้วย(ก)หมวก ทรงหม้อตาลสีขาว กระบังหน้าทำด้วยหนังหรือวัตถุเทียมสีดำสายรัดคางสีทองกว้างหนึ่งเซนติเมตรมีดุมตราพระเกี้ยวขนาดเส้นผ่าศูนย์กลางหนึ่งจุดห้าเซนติเมตรติดที่ข้างหมวกข้างละหนึ่งดุม ผ้าพันหมวกเป็นแถบลายถักสีขาว(ข)เสื้อราชปะแตนสีขาว คอตั้ง แขนยาวถึงข้อมือ มีช่องกระเป๋าที่อกเสื้อซ้าย และขวา และที่เอวเสื้อซ้ายและขวาที่แนวสาบอกกลัดดุมตราพระเกี้ยวขนาดเส้นผ่าศูนย์กลางสองจุดห้าเซนติเมตรห้าดุมผู้ได้รับพระราชทานเครื่องราชอิสริยาภรณ์หรือผู้มีสิทธิประดับเหรียญที่ระลึกประดับแพรแถบให้ประดับแพรแถบย่อเครื่องราชอิสริยาภรณ์หรือแถบย่อเหรียญที่ระลึกที่อกเสื้อเหนือกระเป๋าบนซ้าย(ค)กางเกงขายาวสีขาว ไม่พับปลายขา(ง)เข็มขัดหนังสีดำ(จ)รองเท้าหนังหุ้มส้นสีดำ ถุงเท้าสีดำ(๒)สำหรับพนักงานมหาวิทยาลัยหญิง ประกอบด้วย(ก)หมวก เป็นหมวกแก๊ปทรงอ่อนพับปีกสีขาว สายรัดคางสีทอง มีดุมตราพระเกี้ยวขนาดเส้นผ่าศูนย์กลางหนึ่งจุดห้าเซนติเมตรติดที่ข้างหมวกข้างละหนึ่งดุม ผ้าพันหมวกเป็นแถบลายถักสีขาว(ข)เสื้อราชปะแตนสีขาว คอตั้ง แขนยาวถึงข้อมือ มีช่องกระเป๋าที่เอวเสื้อซ้ายและขวา ที่แนวสาบอกกลัดดุมตราพระเกี้ยวขนาดเส้นผ่าศูนย์กลางสองจุดห้าเซนติเมตรห้าดุมผู้ได้รับพระราชทานเครื่องราชอิสริยาภรณ์หรือผู้มีสิทธิประดับเหรียญที่ระลึกประดับแพรแถบให้ประดับแพรแถบย่อเครื่องราชอิสริยาภรณ์หรือแถบย่อเหรียญที่ระลึกที่อกเสื้อเหนือกระเป๋าบนซ้าย(ค)กระโปรงสีขาว ยาวปิดเข่า ปลายบานเล็กน้อย(ง)รองเท้าหนังสีดำหุ้มส้นปิดปลายเท้า ไม่มีลวดลายส้นสูงไม่เกินสิบเซนติเมตรถุงเท้ายาวสีเนื้อข้อ ๕ ให้มีเครื่องหมายเป็นโลหะสีทองรูปตราพระเกี้ยวสูงเจ็ดจุดห้าเซนติเมตรติดที่ด้านหน้าหมวก ตามรูปที่ ๔ แนบท้ายข้อบังคับนี้ข้อ ๖ ให้มีเครื่องหมายเป็นโลหะสีทองรูปตราพระเกี้ยวสูงสองจุดสองเซนติเมตรใช้ติดที่ปกคอเสื้อด้านหน้าทั้งสองข้าง ตามรูปที่ ๕แนบท้ายข้อบังคับนี้ข้อ ๗ ให้มีอินทรธนูแข็ง พื้นสักหลาดสีดำขนาดกว้างห้าเซนติเมตร ยาวสิบสองเซนติเมตร ปลายอินทรธนูมนติดดุมตราพระเกี้ยวขนาดหนึ่งจุดห้าเซนติเมตรบนอินทรธนูปักดิ้นทองลายช่อจามจุรี ตามแบบท้ายข้อบังคับนี้และให้ติดอินทรธนูทับเสื้อเหนือบ่าทั้งสองข้างจากไหล่ไปคอ ตามรูปที่ ๖ แนบท้ายข้อบังคับนี้ข้อ ๘ เครื่องแบบครึ่งยศมีลักษณะเช่นเดียวกับเครื่องแบบปกติขาวเว้นแต่กางเกงของพนักงานมหาวิทยาลัยชายและกระโปรงของพนักงานมหาวิทยาลัยหญิง ให้ใช้ผ้าสีดำและให้ผู้ได้รับพระราชทานเครื่องราชอิสริยาภรณ์หรือมีสิทธิประดับเหรียญที่ระลึกประดับแพรแถบประดับเครื่องราชอิสริยาภรณ์หรือเหรียญที่ระลึกประดับแพรแถบตามที่ระบุในหมายกำหนดการหรือกำหนดการ ที่อกเสื้อเหนือกระเป๋า บนซ้ายสำหรับผู้ได้รับพระราชทานเครื่องราชอิสริยาภรณ์ชั้นสายสะพาย ให้ประดับแต่ดาราโดยไม่ต้องสวมสายสะพายข้อ ๙ เครื่องแบบเต็มยศมีลักษณะเช่นเดียวกับเครื่องแบบครึ่งยศและให้ผู้ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์หรือเหรียญที่ระลึกประดับแพรแถบตามที่ระบุในหมายกำหนดการหรือกำหนดการข้อ ๑๐ ให้พนักงานมหาวิทยาลัยแต่งเครื่องแบบปกติขาวเครื่องแบบครึ่งยศ หรือเครื่องแบบเต็มยศเข้าร่วมงานพระราชพิธี รัฐพิธี หรือพิธีตามที่ระบุในหมายกำหนดการ หรือกำหนดการ และในโอกาสอื่น ๆตามประกาศหรือคำสั่งของมหาวิทยาลัยข้อ ๑๑ ให้อธิการบดีเป็นผู้รักษาการตามข้อบังคับนี้ประกาศ ณ วันที่ ๒๕พฤศจิกายน พ.ศ. ๒๕๕๒จรัส สุวรรณเวลานายกสภามหาวิทยาลัย[เอกสารแนบท้าย]๑.แนบท้ายข้อบังคับข้อบังคับจุฬาลงกรณ์มหาวิทยาลัย ว่าด้วยเครื่องแบบปกติขาว ครึ่งยศและเต็มยศของพนักงานมหาวิทยาลัย พ.ศ. ๒๕๕๒(ดูข้อมูลจากภาพกฎหมาย)คุณากร/ผู้จัดทำ๓ พฤษภาคม ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๕ ง/หน้า ๔๑/๑๓ มกราคม ๒๕๕๓